ગુજરાતી સમાચાર: અમદાવાદમાં ઠેર-ઠેર ભારે ટ્રાફિકજામ, કેટલાક વિસ્તારમાં હજુય વરસાદનાં પાણી નથી ઉતર્યા | Massive Traffic Jam In Various Parts Of Ahmedabad - Civic Issues | I Am Gujarat
Gujarati News Civic issues અમદાવાદમાં ઠેર-ઠેર ભારે ટ્રાફિકજામ, કેટલાક વિસ્તારમાં હજુય વરસાદનાં પાણી નથી ઉતર્યા
અમદાવાદમાં ઠેર-ઠેર ભારે ટ્રાફિકજામ, કેટલાક વિસ્તારમાં હજુય વરસાદનાં પાણી નથી ઉતર્યા
Published: Aug 01, 2019 11:07 am IST
અમદાવાદ: શહેરમાં ગઈકાલે પડેલા જોરદાર વરસાદ બાદ આજે સવારે પીક અવર્સમાં ઠેરઠેર ભારે ટ્રાફિકજામના દ્રશ્યો જોવા મળ્યા છે. જીવરાજપાર્ક, વેજલપુર જેવા વિસ્તારોમાં હજુય પાણી ન ઉતર્યા હોવાના કારણે આજે જોરદાર ટ્રાફિક સર્જાયો હતો. શહેરનો શિવરંજની બ્રિજ પર પણ આજે ચક્કાજામ થયો છે.
ઉલ્લેખનીય છે કે, ગઈકાલે અમદાવાદમાં અઢી ઈંચ જેટલો વરસાદ પડતાં સર્વત્ર જળબંબાકાર સ્થિતિ સર્જાઈ હતી. ઓફિસથી છૂટવાના સમયે જ વરસાદ થવાના કારણે અનેક વિસ્તારોમાં લોકોને લાંબો સમય ટ્રાફિકમાં અટવાયેલા રહેવું પડ્યું હતું. રસ્તા પર પાણી ભરાયેલા હોવાના કારણે કેટલીક જગ્યાએ વાહનો ખોટકાતા પરિસ્થિતિ વધુ વિકટ બની હતી.
આજે પણ અમદાવાદમાં વરસાદી માહોલ જોવા મળી રહ્યો છે. શહેરનું આકાશ વાદળોથી ઘેરાયેલું છે, અને સવારે કેટલાક સ્થળોએ છૂટોછવાયો વરસાદ પણ પડ્યો હતો. આગામી 05 ઓગસ્ટ સુધી અમદાવાદમાં વરસાદી માહોલ બરકરાર રહેશે તેવું હવામાન ખાતાનું કહેવું છે.
વરસાદને કારણે અમદાવાદના રસ્તાઓની હાલત પણ ખરાબ થઈ ગઈ છે. ઠેરઠેર રસ્તાઓ તૂટી ગયા છે, અને ખાડા પડવાના કારણે વાહનચાલકો પરેશાન થઈ ગયા છે. કેટલીક જગ્યાએ કપચી ઉખડી જતાં પણ લોકોને હાલાકીનો સામનો કરવો પડી રહ્યો છે.